2001/325/EY: Komission päätös, tehty 24 päivänä huhtikuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Uruguayn eläinten terveystilanteen huomioon ottamiseksi (ETA:n kannalta merkityksellinen teksti) (tiedoksiannettu numerolla K(2001) 1145)



Virallinen lehti nro L 115 , 25/04/2001 s. 0007 - 0010



Komission päätös, tehty 24 päivänä huhtikuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Uruguayn eläinten terveystilanteen huomioon ottamiseksi (tiedoksiannettu numerolla K(2001) 1145) (ETA:n kannalta merkityksellinen teksti) (2001/325/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 14 ja 22 artiklan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Kolumbiasta, Paraguaysta, Uruguaysta, Brasiliasta, Chilestä ja Argentiinasta säädetään komission päätöksessä 93/402/ETY(3), sellaisena kuin se on viimeksi muutettuna päätöksellä 2001/276/EY(4). (2) Tuoreen lihan tuonnissa on otettava huomioon kyseisten maiden erilainen epidemiologinen tilanne, myös niiden alueiden eri osissa. (3) Kyseisten maiden toimivaltaisten eläinlääkintäviranomaisten on vahvistettava, että maassa tai alueella ei ole esiintynyt karjaruttoa eikä suu- ja sorkkatautia viimeisten 12 kuukauden aikana, ja lisäksi näiden maiden toimivaltaisten viranomaisten on sitouduttava ilmoittamaan komissiolle ja jäsenvaltioille 24 tunnin kuluessa faksilla, teleksillä tai sähkeellä jonkin edellä mainitun taudin esiintymisestä tai muutoksista rokotuskäytäntöön kyseisiä tauteja vastaan. (4) Uruguayn toimivaltaiset viranomaiset vahvistivat 24 päivänä lokakuuta 2000 suu- ja sorkkatautitapauksen Artigasin departementissa. (5) Uruguayn toimivaltaiset viranomaiset ovat antaneet tyydyttävät takeet taudin hävittämiseen Artigasin departementissa tähtäävien toimenpiteiden osalta, ja elintarvike- ja eläinlääkintätoimiston tarkastuskäynnistä annetussa kertomuksessa suhtaudutaan myönteisesti siihen, että Uruguaylle annettaisiin uudelleen lupa tuoda Euroopan yhteisöön luullista lihaa Artigasin departementista. (6) Tämän vuoksi on tarpeen määritellä uudelleen Uruguayn alueet, joista saadaan tuoda tuoretta lihaa yhteisöön. (7) On tarpeen selkeyttää maita koskevaa taulukkoa sen kokemuksen perusteella, joka on saatu pantaessa tämä päätös täytäntöön. (8) Päätös 93/402/ETY on muutettava sen mukaisesti. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/402/ETY seuraavasti: 1) Korvataan liite I tämän päätöksen liitteellä A. 2) Korvataan liite II tämän päätöksen liitteellä B. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä huhtikuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 179, 22.7.1993, s. 11. (4) EYVL L 95, 5.4.2001, s. 41. LIITE A "LIITE I KUVAUS ETELÄ-AMERIKAN ALUEISTA ELÄINTEN TERVEYSTODISTUKSIA VARTEN >TAULUKON PAIKKA>" LIITE B "LIITE II (Versio nro 02/2001) TODISTUKSISSA VAADITTAVAT ELÄINTEN TERVEYTTÄ KOSKEVAT VAATIMUKSET ((Taulukon kirjaimet (A, B, C, D, E, F, G ja H) viittaavat päätöksen 93/402/ETY liitteessä III olevassa 2 osassa kuvattuihin eläinten terveyttä koskeviin takeisiin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti.)) >TAULUKON PAIKKA>"